
N u m hepar  humanum  in  lobulos  divisum 

sit  nec  ne. 

Hepar  in  lobulos  divisum  esse,  Mnlpighius  mullis  observationibus  pro- 
bare studuit.  Nititur  nimirum  iis,  quae  in  cochleis,  piscibus,  lacertis 
et  vero  etiam  in  mammalibus  quibusdam,  muribus,  sciuris,  bobus  et  om- 
nium clarissime  in  animalibus  nuperrime  natis  vidit.  Non  eandem  quidem 
figuram  lobulorum  istorum  in  omnium  animalium  iecoribus  invenit,  sed 
admodum  variam,  in  piscibus  v-  c.  trifolii,  in  aliis  animalibus  pisi  formam 
aemulantem.  In  hepate  felis  et  hominis  lobuli  sex  et  aliquando  plura 
latera  habuerunt.  Idem  vir  doctus  lobulum  quemlibet  e glandulosis  acinis 
peculiarem  circumscriptionem  habentibus,  ut  plurimum  hexagonis,  aut 
pluribus  lateribus  insignibus  constare  dixit.  Audiamus  ipsa  Malpighii 
verba:  „In  lacertis  ....  hepar  in  multiplices,  oblongos  et  quandoque 
graciles  dividitur  lobos;  in  his  ita  evidentes  sunt  huiusmodi  lobuli,  ut 
absque  microscopio  conspici  possint , quin  etiam  interstitia  et  eorum  fines 
punctis  quandoque  atris  designantur,  in  his  quoque  eadem  consueta  sub- 
divisio observatur  in  singulis  lobulis,  qui  glandulosis  acinis  constant.11 

„ln  piscibus  et  praecipue  in  Galeo  hepar  conflatur  (quod  usu  micro- 
scopii  quin  et  solis  ipsis  oculis  conspici  potest)  ex  lobulis,  quales  in  pul- 
monibus iam  descripsimus,  fere  innumeris  membranosis  nexibus  conti- 
nuatis , quorum  figura  trifolium  rudiler  aemulatur.14 

„In  sciuro  elegans  et  clara  est  iecoris  compositio:  primo  namque  in 
multiplices  dividitur  fibras,  quas  interstitiorum  diversus  color  in  plure* 
lobulos  divisos  indicat,  et  tandem  emergunt  glandulosi  illi  acini  extra 
assurgentes,  ut  quid  distinctius  vix  conspici  possit.14 

,,In  bovis  itaque  iecore,  ablata  tunica,  interstitia  et  contermini  lobu- 
lorum fines  observantur,  in  maioribus  praecipue  vasorum  bifurcationibus, 

ubi  dum  hepatis  compages  disrumpilur  ex  solidis  vasorum  ramis  ita  cu- 
stodiuntur intercepti  lobuli,  ut  eorum  exterior  structura  et  nexus  conspici 
possit.  Hoc.  etiam  felicius  accidit,  si  leviter  iecur  maceretur  et  postremo 
elixatione  media;  licet  enim  nectentes  et  investientes  corrugentur  membra- 
nae, evidenliores  tamen  lobuli  redduntur/1 

*„Hoc  totum  milii  primo  sese  videndum  facillimo  negotio  oblulit  in 
animalibus  nuperrime  natis  et  praecipue  in  fele,  in  quo  ab  extima  hepa- 
tis superficie  ita  distincti  emergunt  lobuli,  ut  repraesentent  Anaglypta  suis 
intercapedinibus  et  spatiis/1 

v „Tandein  inhominfe,  diluto  pi;aeoipue  sanguine,  immissa  aqua,  ieco- 
ris  omnem  substantiam  lobulis  contextam  observabis,  qui  et  ipsi  cum 
caeteris  perfectioribus  brutis  racemorum^congeriem  exhibent,  quod  ut 
pateat  diversa  perquirenda  sunt  iecinora,  a quibus  coctis  unguium  ope 
exterior  membrarta  leViter  alnUTtalur,  Ua  ut  concludere  possimus,  hoc 
perpetuum  exstare  in  singulis  animalibus/1  (Malpighii  Opera  omnia  Lug- 
* duni  B.  1£87.  4.  hepate  cap.  II.  pag.  252 — 255.) 

Pldrimi  anatomici  JYIalpighium  secuti  sunt  et  hepar  ex  lobulis  com- 
positum esse  dixerunt ^ eosque  haud  raro  alio  nomine  granulationes,  cor- 
puscula glandulosa , vel  etiam  acinos  appellaverunt. 

Ferreiu  in  quolibet  lobulo  hepatis  duplicem  adeo  substantiam  distin- 
xit, corticalem  exteriorem,  rubro  flaavm , et  medullarem  interiorem, 
centrum  cuiuslibet  lobuli  occupantem  simulae  rubram  et  mollem.  Illam 
magna  ex  parte  e ductibus  biliferis  constare  credidit.  (Ilist.  de  l’ac.  roy. 
des  sc.  1733.) 

Novissimo  tempore  Kiernanus  Malpighianam  illam  sententiam  magis 
excolere  et  figuris  illustrare  studuit.  Delineationes  vero  eius  magna  ex 
parte  ideales,  neque  verae  hfepatis  structurae  consentaneae  sunt. 

Ex  quo  vero  milii  contigit  esse  tam  felici,  ut  vasa  bilifera  minima 
hepatis  humani  iniecta  materia  solidescente  replerem,  certissimus  factus 
sum  , hepar  lobulis  et  acinis  non  constare  , sed  vasa  bilifera  minima  rete 
per  totum  hepar  continuo  expansum,  neque  rimis  neque  sepiis  cellulosis 

Interruptum  formare.  Idem  etiam  vidi,  cum  rete  capillare  sangniferum, 
venam  portae  cum  venis  hepaticis  coniungens  iniectis  materiis  conspicuum 
redderem.  Nam  hoc  etiam  rete  per  omnes  hepatis  partes  distributum 
nuspiam  per  fissuras  aut  telam  cellulosam  in  lobulos  divisum  est. 

Sed  unde  quaeso  hic  error  virorum  celeberrimorum  de  anatomia  hepa- 
tis optime  meritorum?  Rami  minuti  venae  portae  in  toto  hepate  dispersi, 
e quibus  vasa  capillaria  hepatis  oriuntur,  sibi  invicem  obviam  veniunt  atque 
hoc  modo  spatia  includunt,  qnae  in  plano  secto  haud  raro  hexagona  aut 
mullangularia  apparent.  IJaec  vasa  sanguifera  a vasis  biliferis  hepatis 
comitata  pro  terminis  lobulorum,  spatia  inclusa,  substantia  hepatis  repleta, 
pro  lobulis  habita  sunt.  False  dictum  est,  ramos  illos  venae  portae  in 
fissuris,  tela  cellulosa  repletis,  lobulos  invicem  separaulibus,  positos  esse. 
Etenim  tales  fissurae  non  adsunt.  Imo  experimentis  meis  probatum  est, 
hepatis  particulas  pro  lobulis  habitas  interstitia  esse  inter  ramos  venao 
portae  sibi  invicem  obviam  venientes,  substantia  hepatis  repleta.  Quo- 
niam igitur  particulae  illae  non  fissuris  invicem  separantur,  sed  viis  ramo- 
rum venae  portae  a vasis  biliferis  comitutorum  , vicinae  particulae  sub  his 
viis  et  inter  has  vias  vasorum  invicem  cohaerent  unamque  per  totumhepar 
continuam  substantiam  formant. 

Argumenta,  a Malpighio,  Ferreinio  et  Kiernano  allata,  ad  fissuras, 
lobulos  hepatis  separantes,  demonstrandas  , plane  non  sufficiunt.  Obser- 
vatio v.  c.  hepar  ita  disrumpi,  ut  in  superficie  eius  particulae  lobulis 
similes  promineant,  id  quod  doceudum  est  non  probant.  Si  Malpighio 
demonstrare  contigisset,  lobulos  hepatis  a vicinis  lobulis  tela  cellulosa 
separari  capsulae  Glissonii  continua,  quis  quaeso  de  lobulorum  existenlia 
dubitare  posset?  Sed  haec  magis  ex  analogia  pulmonum  aliarumque 
glandularum  suspicata,  quam  certe  observata  sunt.  „Iti  compingendo  itaque 
hepate11  inquit  Malpighi  „ talis  videtur  firma  naturae  methodus.  Vasa 
in  iecore  medio  involucro  cummuni  a Glissonio  observato  ita  in  ramos 
bine  inde  disperguntur,  ea  inquam  proportionali  via  quam  in  pulmonibus 
intuemur;  ad  singulas  autem  vasorum  propagines  licet  etiam  exiles,  lobuli 

appenduntur  conicam  ut  plurimum  servantes  figuram  non  absimilem  a 
descripta  iam  in  pulmonum  divisione;  consimilem  etiam  passim  in  pan- 
create caeterisque  conglomeratis  glandulis  observamus.  Lobuli  hi  propria 
circumnmbiente  membrana  vestiuntur  et  continuatis  per  transversum 
membranosis  nexibus  firmantur,  ita  ut  intermedia  spatia  et  rimulae,  mini- 
mae tamen,  inter  loborum  latera  emergant  et  taliter  sibi  ad  invicem  ada- 
ptentur, ut  nec  maior  nec  minor  inde  intercapedo  suboriatur,  mutua 
scilicet  conorum  magnitudine  situ  et  adaptatione,  ut  evidentius  in  pulmo- 
nibus demonstravimus.  “ Lobulos  pulmonis  Eduardus  frater  egregie 
invicem  separavit  hac  re,  ut  sub  membranam  serosam  eius  aquam  inficeret, 
eamque  telam  cellulosam  extenderet  et  conspicuam  redderet,  quae  fissuras, 
lobulos  invicem  separantes,  explet.  Tale  experimentum  neque  in  hepate 
factum  est,  neque  felicem  successum  habere  potest , lobuli  enim  fissuris 
invicem  separati  non  existunt.  Ex  analogia  pulmonum  et  glandularum 
conglomeratarum  nihil  recte  concludi  potest.  Causa,  cur  pulmones  et 
glandulae  salivales  in  lobos,  lobulos,  minoresque  lobulos  dividuntur  in 
ductu  excretorio  formam  arboris  habente  posita  est.  Rami  et  ramuli 
huius  arboris  non  invicem  concurrunt  et  communicant.  Quoniam  rami 
finales  tumidi  et  clausi  ductuum  excretoriorum  fundamentum  et  substra- 
tum lobulorum  minimorum  constituunt;  lobuli  ramis  ductuum  excreto- 
riorum appendent,  neque  invicem  alia  ratione,  quam  interventu  ductuum 
exeretoriorum  maiorum  inter  se  communicant.  Sed  haec  alio  modo  se 
liabent,  si  ductus  secretorii  non  arboris,  sed  retis,  formam  habent.  Hoc  v. 
c.  in  avium  pulmonibus  accidit.  Qui  quidem  hanc  ob  rem,  fratre  Eduardo 
teste,  pulmones  accuratissime  inquirente,  non  lobis  et  lobulis  compositi 
sunt,  sed  texturam  per  totum  pulmonem  continuam  habent.  Si  figurae 
a Kiernauo  exhibitae  ( Phil.  Transact.  1833  Pl.  XXII)  verae  hepatis 
structurae  plane  responderent,  de  lobulorum  praesentia  nemo  posset 
dubitare.  Eae  vero  ideales  sunt  et  imaginatae.  Lobuli  hepatis  sub  recto 
angulo  discissi , in  figuris  Kiernani  ita  delineati  sunt , ut  fissura  in  uno 
plano  secto  lobulum  circumdans  lobulum  eundem  etiam  in  allero  plano 

secto  circumdaret.  Id  vero  in  hepate  non  invenimus.  Linea  pro  fissura 
habita,  in  altero  plano  secto  conspicua,  in  altero  plano  plerumque  non  ad- 
est. Lobulus,  qui  in  altero  plano  a vicinis  lobulis  separatus  esse  videtur, 
plerumque  in  altero  plano  secto  cura  iis  continuo  cohaeret.  Lobulos  tela 
cellulosa  aut  fissuris  separatos  in  hepate  non  adesse,  certissime  eo  probatur, 
quod  vasa  capillaria  sanguifera  rele  continuum,  nuspiam  fissuris  aut  tela 
cellulosa  interruptum,  formant,  et  idem  de  vasis  capillaribus  biliferis  valet. 

Alia  causa  erroris  in  diverso  colore  diversorum  stratorum  hepatis  quae- 
renda est.  Verum  est  hepar  mortuorum  animalium  stratis  duobusadmodum 
incurvis  et  flexuosis, colore  discrepantibus  constare, et  hac  re  in  discisso  hepate 
atque  in  superficie  eius  speciem  oriri  innumerorum  lobulorum  flexuoso- 
rum. Causa  vero  duplicis  coloris,  rubicundioris  et  flavescentis,  haec  est: 
Rami  minuti*)  venarum  hepaticarum  vasa  capillaria  hepatis  in  se  reci- 
pientes a substantia  hepatis  rubicundiori  circumdati  sunt,  quam  rami 
minuti  venae  portae,  vasa  capillaria  hepatis  emittentes.  Nimirum  vasa 
capillaria  in  venas  transeuntia  paululum  ampliora  sunt,  quam  vasa  capil- 
laria e venae  portae  ramulis  proficiscentia,  atque  quemadmodum  sanguis 
plerumque  post  mortem  in  venis  et  in  vasis  capillaribus  cum  venis  proxime 
cohaerentibus  coacervatur,  ita  in  hepate  quoque  non  in  vasis  sanguinem 
adducentibus,  sed  in  reducentibus  cumulatur.  Atque  haec  cumulatio  faci- 
lior redditur  hac  re,  quod  vasa  capillaria,  cum  minutis  ramis  venarum 
hepaticarum  proxime  cohaerentia , paululum  ampliora  sunt  quam  vasa 
capillaria  a ramis  minutis  venae  portae  emissa.  Color  rubicundior  igitur 
a sanguine  post  mortem  in  certis  hepatis  stagnante  pendet , color  pallidior 
et  subfluvus  a vasis  capillaribus  sanguine  stagnante  non  repletis.  Color  flavus 
vasorum  biliferorum  enim  magis  inconspectum  prodit,  si  sanguine  stagnante 
vicinorum  vasorum  non  obscuratur.  Attentione  vero  medicorum  practi eo- 
rum dignissima  est  observatio,  iterum  iteruraque  confirmata  non  semper  rem 


*)  Ramo»  minutos  ramos  eius  ordinis  appello,  a quibus  rasa  capillaria  immediate 
cmillunlnr,  aut  recipiuulur. 

ita  se  liabere,  sed  nonnunquam  in  quibusdam  partibus  hepatis  substantiam 
ramis  minutis  venae  portae  propiorem  rubicuudioi^em  esse,  si  nimirum  san- 
guis in  minoribus  ramis  venae  portae  atque  in  vasis  capillaribus  stagnavit, 
quae  cum  vena  portae  et  arteriae  hepaticae  ramis  proxime  cohaerent.  Causam 
diversi  coloris  a stagnante  sanguine  pendere  iniectione  materiarum  colo- 
ratarum in  venam  portae  et  in  venas  hepaticas  a me  probatum  est.  Etenim 
flava  materia  tenuissima  in  venas  hepaticas  iniecta  stratum  hepatis,  alias 
rubicundum,  flavum  colorem  acquisivit,  contra  rubra,  materia  subtili  in 
venam  portae  immissa,  stratum  hepatis  alias  pallescens  rubrum  redditur. 
Aqua  in  venam  portae  iniecta  e venis  hepaticis  facillime  effluit  et  magnam 
sanguinis  partem  secum  fert.  Hoc  modo  totum  hepar  pallescit  et  diver- 
sitas rubrae  et  flavescentis  strati  ex  parte  imminuitur. 

Causa,  cur  substantia  rubicundior  et  flavescens  hepatis  non  eandem 
plane  formam  habeant,  sed  rubicundior  substantia  centrum,  flavescens 
substantia  peripheriam  partium  cum  lobulis  comparatarum  occupare  vi- 
deatur, in  hac  re  posita  est:  rami  minuti  venarum  hepaticarum,  vasa 
capillaria  immediate  recipientes,  et  rami  minuti  venae  portae  vasa  capil- 
laria emittentes,  alternatim  in  hepate  positi  sunt,  ita  ut  illi  in  interstitiis 
horum  ramorum  sili  sint  et  vice  versa  hi  in  interstitiis  illorum  ramorum. 
Rami  minuti  venarum  hepaticarum  aliam  formam  habent,  quam  rami 
mi  miti  venae  portae.  Hi,  longiores,  sibi  invicem  obviam  veniunt  et  sen- 
sim paulalimque  in  minores  ramos  et  denique  in  vasa  capillaria  divi- 
duntur; illi  breviores  sunt  et  repente  in  vasa  capillaria  et  quidem  paululum 
crassiora  transeunt.  Rami  venarum  hepaticarum  minuti  ab  illis  ramis 
curvatis  et  longioribus  venae  portae  circumdantur.  Caeterum  rami  minuti 
illi  venarum  hepaticarum  non  solum  e tenuibus  ramis,  sed  etiam  magna 
copia  e truncis  maximis  immediate  oriuntur,  hinc  fit,  ut  numerus  ramo- 
rum in  oculos  facile  incurrentium  minor  sit  in  venis  hepaticis  quam  in 
vena  portae.  Venae  hepaticae  enim  repente  in  minutos  illos  ramos  dividun- 
tur, vena  portae  vero  sensim  paulalimque  in  minores  ramos  dissolvitur. 

Ex  omnibus  a me  nunc  allatis  concludendum  est,  hepar  humanum 

in  lobulos  divisum  non  esse,  neque  cum  Malpighio  conglomeratis 
glandulis  adnumernri  posse , sed  substantiam  pulposam  hepatis  per 
Lotum  hepar  continuam,  fissuris  et  sepimenlis  cellulosis  iu  particula» 
riou  «lividi,  sed  potius  e duplici  genere  canaliculorum  subtilissi/nururn 
constare  primum,  e vasis  capillaribus  biliferis , innumeris  anastomo- 
sibus invicem  undique  communicantibus  et  hoc  modo  rete  continuum,  per 
totum  hepar  expansum , densissimum,  formantibus;  deinde  e vasis  ca- 
pillaribus s anguiferis , quae  et  ipsa  innumeris  anastomosibus  invicem 
communicant  et  rete  continuum  per  totum  hepar  expansum,  aeque  den- 
sum, formant,  haec  vero  vasa  bilifera  et  sanguifera  inter  se  anastomosibus 
Hon  communicare,  sed  tantum  in  intimo  contactu  esse,  haere,  quod  inter- 
stitia retis  alterius,  a canalibus  alterius  retis  explentur. 

llae  sententiae  non  hypotheticae  sunt,  sed  observo lionibus  mullis 
probatae.  Rete  capillare  vasorum  sanguiferorum  per  totum  hepar  conti, 
nuo  expansum  materiis  coloratis  in  vasa  iniectis  repletum  frater  et  ego 
in  conspectum  produximus.  Idctn  iniectiones  ab  JJyrtelio  celeberrimo 
iu  vasa  hepatica  factae  probant  et  confirmant.  Rete  vasorum  biliferorum 
ita  expansum,  ut  intellignlur  lobulos  non  adesse,  in  hepate  humano  ante 
oculos  posui,  in  quo  nulla  alia  vasa  praeterea  repleta  erant,  neque  materia 
iniecta  ruptura  vasorum  biliferorum  in  vasa  sanguifera  transierat.  Ramos, 
a quibus  retia  vasorum  biliferorum  oriebantur,  usque  ad  ductum  hepa- 
ticum oculis  persequi  licuit,  ita  ut  nullo  modo  dubitari  potuerit,  quin  rete 
vasorum  iniectione  repletum  recte  pro  reti  vasorum  biliferorum  haberetur. 

Isec  vero  plane  caruimus  occasione,  utrumque  illud  rete  capillare, 
biliferum  et  sanguiferum , simul  in  conspectum  producendi,  et  rationem, 
qua  haec  duo  retia  se  invicem  amplectuntur,  demonstrandi. 

Si  nimirum  vasa  capillaria  sanguifera  hepatis  alba  materia,  cerussam 
continente,  repleta  sunt  et  partes  hepatis  vasa  bilifera  turgentia  continentes 
luce  solis  illustratae  et  microscopii  ope  inquisitae  sunt,  hic  illic  vasa  capil- 
laria bilifera  et  sanguifera  simul  conspicere  et  qua  ratione  vasa  capillaria 
bilifera  interslia  vasorum  sanguiferorum  expleant  perspicere  contigit,  lloc 

enim  modo  vasa  sanguifera  arle  anatomica , vasa  capillaria  bilifera  natura 
bile  repleta  sunt.  Quoniam  vero  parietes  vasorum  capillarium  biliferorum 
admodum  pellucidi  sunt  et  bilis  etiam  vasa  implens  luci  non  satis  im- 
pervia est,  vasa  bilifera  capillaria  non  rotundorum  canaliculorum,  sed 
vacuarum  fossularum  speciem  offerunt , viridisque  bilis  color  ibi  potis- 
simum cernitur,  ubi  vasa  bilifera  verticaliter  ad  oculos  posita  sunt. 

Eadem  hepatis  struclurae  vasorumque  capillarium  sanguiferorum 
et  biliferorum  relatio  inter  se  sine  omni  arte  anatomica  clara  est  in  hepate 
pulli  gallinacei  ex  ovis  die  incubationis  unde  vigesimi,  vigesimi  aut  vige- 
simi primi  exempli.  Mox  enim  probabo  vasa  bilifera  pulli  gallinacei  hoc 
tempore  ita  globulis  vitelli  repleri , ut  maxime  turgeant , et  microscopio 
indagari  queant,  simulae  vasa  sanguifera  sufficientem  sanguinis  copiam 
continere,  ut  a vasis  biliferis  discernantur.  Hoc  casu  vero  vasa  capillaria 
bilifera  multo  facilius  in  oculos  in  currunt,  quam  vasa  capillaria  sangui- 
fera non  penitus  sanguine  repleta.  Hinc  fit,  ut  hoc  casu  vasa  sanguifera 
speciem  fossularum  rubrarum  afferant , vasa  capillaria  bilifera  vero  cana- 
les flavi  rotundi  esse  videantur.  Itaque  si  ea,  quae  inieclione  materiae 
albae  in  vasa  sanguifera  conspicua  redduntur  cum  iis  comparamus,  quae 
hoc  casu  cernimus,  vera  hepatis  structura  eo  clarius  cognoscitur. 

Disquisitiones  anatomicae  ad  illustrandam  structuram  hepatis  omnes 
a me  in  homine  adulto  factae  sunt,  excepto  pullo  gallinaceo.  Quamob- 
rem  de  ratione,  qua  ductus  biliferi  in  embryonibus  oriuntur  et  crescunt 
iudieium  ferre  non  audeo.  Ex  iis,  quae  de  vasorum  biliferorum  aber- 
rantium forma  narravi,  suspicandum  est,  formam  vasorum  biliferorum 
in  parvis  embryonibus  non  eandem  esse  , quam  in  adultis.  In  animo  est 
in  posterum  in  hac  re  illustranda  Iohannis  Mueleri  vestigia  premere. 

Occasionem  haec  scribendi  obtulit  Virorum  doctissimonmi  promotio 
ad  summos  in  arte  medica  honores,  de  quorum  vita  nunc  ea  referenda  sunt, 
quae  cum  Ordine  Medico  communicaverunt:  Et  primum  quidem 

YIR  PRAENOBILISSIMUS  ATQUE  DOCTISSIMUS 

RUDOLPIIUS  CHRISTIANUS  AVEINLIG 

DRESDF.  NSIS 

MEDICINAE  BACCA  LAUREUS 

ita  dc  vita  exposuit: 

Aut  ut  tum  Dresdae  a.  h.  s.  XVIII , patre  Cbristiaso  Theodoro, 
artem  musicam  tunc  apud  Drctdenses  priva tim  docente,  cuius  obitum  prae- 
maturum acerbissime  lugeo,  atque  matre  Ciiarlotta  Emi  lix  c gente 
Tre/tsciiKJASA,  quam  dilectissimam  adhuc  mihi  superstitem  esse,  non  pos- 
sum quin  ex  intimo  mihi  gratuler  animo.  Anno  A.  s.  XXIII.  pater  Lipsiam 
vocatus  est  ad  munus  cantoris  et  collegae  scholae  Thomanae  nec  sion  musices 
ad  aedes  St.  Thomae  et  Xicolai  directoris  suscipiendum.  Inde  evenit,  ut 
prima  litterarum  elementa  in  schola,  quae  Lipsiae  floruit , privata  Pla- 
tonis edocerer.  Anno  aetatis  undecimo  receptus  inter  scholae  Thomanae 
discipulos,  ibique  per  octo  armos  virorum  Doc/iss.  StALLBAUMI/,  I ausi  i, 
beat.  Ptcuteri  , LlPSll,  Rteterici  afiorumque  usus  sum  institutione. 
Anno  h.  s.  XXXVII  scholam  reliqui  et  d.  VIII  Apr.  a summe  venerabili 
Scit TLLlSGf  o,  tum  Rectore  Magnifico  albo  Academiae  Lipsiensis  inscriptus , 
ad  medicae  artis  studium  accessi.  Audivi Exp.  KsESCBKE  de  encyclopaedia 
et  methodo/ogia.  E re.  Scmi  A egricueS  et  KtfSZE  de  botanice  et  historia 
naturali , 11/.  Heisrqth  de  anthropologia , Exc.  Esc  USER  de  physice, 
Exc.  Eveiis  jun.de  omnibus  chemiae  partibus  et  theor  elicis  et  praei  icis, 
Excc.  Weber  et  liocK  de  anatomia  et  physiologia.  Porro  interfui  scholis 
Exc.  B RAUSII  de  materia  medica , Exc.  Ceruttii  de  palhologia  et  thera- 
pia speciali,  Excc.  Kuulii  et  Cari  de  omnibus  chirurgiae  partibus, 
Exc.  hsESCllKH  de  oculorum  morbis;  denique  III.  Ioeruii  de  arte  obste- 
tricia. Ad  praeficam  transgressus  institutionem  scholam  clinicam  regiam 
III.  Claro  et  beato  Kuhlio,  scholam  clinicam  privatum  Exc.  Radio, 
cimicum  obstetricium  IU.  Ioercio  et  policlinicam  chirurgicam  Excc.  Caro 
et  H altu  ero  ducibus  frequentavi.  Per  ultimos  menses  anni  h.  s.  XX  XX 

usque  ad  mensem  Aprilis  a.  XXXXI  leato  Sciieidiiauero  et  Exp.  Reu- 
Tero  in  aegrotis  pauperibus  curandis  adfui.  Quibus  omnibus  viris  optime 
de  me  meritis  gratias  habere  potero  vix  dignus.  Exp.  Guestzio  vero., 
qui  a mense  Aprilis  a.  h.  s.  XXXXI  per  annum  integrum  me  sibi  a manu 
esse  voluit , et  magnis  favoris  sui  testimoniis  me  ornavit , maximas , quae 
nunquam  persolvi  possunt , ago  gratius.  Examen  medicum  theoreticum 
mense  Iunii  a.  h.  s.  XXXIX , praclicum  mense  lunii  a.  h.  s.  XX XXII 
feliciter  superavi. 


Porro  in  conspectum  producendus  est  Candidatus  summorum  in  arte 
medica  houorum 

YIR  PRAENOBILISSIMUS  ATQUE  DOCTISSIMUS 

AURELIO  BUDDEUS 

ALTENBURGENBIS 
MEDICINAE  BACCALAUREUS 
liis  verbis  vitam  ante  actam  literarum  studio  dicatam  enarrans: 

Natus  sum  Altenburgi  a.  h.  s.  XVII;  patre  Io  asse  Carolo  Imma- 
SUELE , rerum  aulicarum , publicarum  et  ecclesiasticarum  administranda- 
rum a consiliis , matre  Sophia  Carolotta  , e gente  patricia  Hempeliana, 
qui  dilectissimi  parentes , ut  ad  seros  usque  aetatis  annos  salvi  ac  sospites 
perveniant , in  votis  fervent  iss  imis  habeo. 

Primam , qua  puerilis  aetas  erudiri  solet , institutionem , inprtmis 
religionis  christianae  principia , u Doct.  Jeiis/o  accepi.  Tunc  vero , 
quum  parentes  Geram  domicilium  delegissent , Doct.  A oppemi eeli V s et 
TlscilESnoRFF/ U s primis  literarum  elementis  inter  privatos  parietes  me 
instruxerunt  et  tum  gymnasium , quod  Gerae  floret , per  quatuor  annos 
et  quod  excurrit  adii.  — Postea  cum  parentibus  Lipsiam  migratus , a.h.s. 
XXX  a beato  Rostio  rectore  scholae  Thomanae  adscriptus  sum,  ubi 
ferme  per  quinquennium  et  supra  usus  sum  disciplina  virorum  excellenttssi- 
snorum  atque  amplissimorum : b.  Ili ciiteri  , b.  RosTII  3 StallbAVM/ /, 
IIoiI LFEL DII , DlETERICIlII , GVESTIIERI. 

Anno  h s.  XX XVI,  ut  medicinae  operam  darem , in  alium  Acade- 
miae Lipsiensis  ab  I/l.  Guesthero,  tunc  tempori s Rectore  Magnifico, 
relatus , praeceptores  habui  in  philosophia  Exc . BtEDERM  ASSIUM , in 
medicinae  melhodo/oyia  et  encyc/opaedia  Exc.  Ksescukium  , in  minera- 
logia,  zoologia  et  botanice  Exc.  S ciIWAEGR  l CII  ES  UM,  Kuszium  et  Poep- 
PIGIUM,  in  physice  Exc.  E E CBS  ER  V M , in  chemia  tam  theoretica,  quam 
practica  Exc.  Ku  eu  sium , in  anthropologia  II/.  IIeixrotuum.  Ana- 
tomiam  vero  tam  generalem , quam  specialem , physiologiam , embryologiuui 
atque  artem  cadavera  secandi  Exc.  Wmberi  fratres , Hes  Ricus  et 
Edu ARDUS , me  docuerunt,  quibus  pro  tot  tantisque  erga  me  meritis  atque 
beneficiis  humanissimas  hic  ago  gratias. — Puthologiam  et  therapiam  gene- 
ralem Exp.  Neubertus  , specialem  utramque  Exc . Ceruttius,  materiam 
medicam  Exc.  BrAUSIVS,  artem  obstetriciam  III.  Ioergius , psychialriam 
IU.  Hejsrotuius  me  docuerunt.  Praeterea  vero  praeceptores  habui: 
in  chirurgia  atque  arte  fascias  applicandi  Exc.  Carum  et  b.  Kuu- 
LlUM,  in  ophtha/miatria  et  arte  formulas  concinnandi  Exc.  Ksescu- 
K tu 31,  in  anatomia  pathologica  atque  arte  obductiones  mortuorum  rite 
instituendi  Exc.  Hass/UM.  Praeterea  I/l.  Clarum  de  acustice  medica  et 
de  exanthematibus  chronicis,  Exc.  Wesdlbrvx  de  medicina  forensi, 
Exp.  Erase IV M de  strabismo  eiusque  cura  disserentes  audivi.  — Ita 
ad  studia  practica  praeparatus  institutum  clinicum  regium  ducibus  lll. 
Claro,  Exc.  JVesdlero  et  b.  Kuiilio  adii,  institutum  ophlhalmiatri- 
cum , quod  Exc.  Ritterichio  directore  gaudet , nec  non  institutum  poli- 
clinicum  externum , Exc.  Caro  et  IV altu  ero  moderatoribus,  frequentavi. 
Postea  per  annum  integrum  arti  obstetriciae  in  instituto  Trieriano,  sub  lll. 
Ioergii  auspiciis  operam  dedi ; praeterea  demonstrationibus  clinicis  in 
notodoehio  ad  aedum  Divi  Georgii  ab  Exc.  Radio  habitis , interfui  atque 
institutum  polic/inicum  internum , quod  sub  Exc.  Ceruttio  et  BraUSJO 
floret,  assidue  frequentavi.  Qui  viri  tanta  benignitate  et  humanitate 
artis  non  solum  discendae , sed  etiam  exercendae  tam  largam  occasionem 
mihi  praebuerunt , ut  gratissima  eorum  memoria  non  nisi  cum  vita  ipsa  sit 
interitura.  Examen  medicum  theorelicum,  mense  Aprili  a.  h.  XXXIX. 
practicum  mense  Muio  a.  c.  subii. 

Quibus  quidem  examinibus  superatis  ulrumque  candidatum  summis 
in  arte  medica  honoribus  ornandum  simulae  in  theoreticis  medicinae  do- 
ctrinis tertia,  in  prae  licia  secunda  censura  dignum  censuimus.  Disputatio 

igitur  a Clarissimo  Weinligio  „Z>e  stbulia11  et  a Praenobilissimo  Buddeo 
„ De  venarum , praecipue  vero  sinuum  cerebralium  inflammatione “ scri- 
pta, ab  illo  die  XVI.,  ab  lioc  die  XX.  m.  Sept.  rite  contra  adversarios  do- 
ctissimos defendenda  est , quo  facto  iisdem  diebus  utrique  Candidato  Li- 
centiati  honores  more  maiorum  impertiar,  ad  quas  solemnitales  academieas 
celebrandas  VOS  RECTOR  ACADEMIAE  MAGNIFICE,  PROFES- 
SORES ET  DOCTORES  HUIUS  LITERARUM  UNIVERSITATIS 
CELEBERRIMOS,  COMMILITONESQUE  HUMANISSIMOS  ET 
ORNATISSIMOS  invitavi. 

